text: 
  Det vil næppe volde rivalerne i Dansk Supermarked og Aldi finansielle 
  problemer at komme med et modspil i samme størrelsesorden. Det kan 
  betyde priskrig, bekræfter P. E. Pedersen.
  
  " Kunderne skal være sikre på, at de ikke kan købe basis-varer 
  billigere andre steder. Går konkurrenterne ned i pris, følger vi med, 
  " siger FDBchefen.
  
  De nye super-butikker har også en anden kedelig følge, set med 
  brancheøjne. De øger butiksdøden. Også i FDB's egne rækker.
  
  600 FÅR IKKE LOV
  
  600 Brugser har ikke fået lov at blive Super-Brugser. De fleste må 
  lukke, mener eksperterne. Desuden forudser FDB, at 200 job af 
  sparehensyn skæres bort i de nye Super-Brugser.
  
  Tidligere havde de store Brugser 20.000 forskellige varer på hylderne. 
  For at spare skæres antallet ned til 8.000. Det finansierer en del 
  af prisnedsættelserne. Resten skal komme fra et forventet mersalg.
  
  
  Hans Uffe Christensen
  
  
  En ny aggressiv linje præger Super-Brugsen. Her morer Super-Pedersen 
  sig over Nettos priser
  
  
  
  